JohanHeinsen/ENO huggingface dataset:
Viborger Samler, 1829-02-28
Her vil man vide, at Divanet formeligen har antaget Magternes Erklæring, og indhændiget Hr. Jau bert en officiel Note angaaende denne Beslutning: Derimod hedder det ogsaa, at den fra russisk Side foreslagne Udvexling af Fangerne, som tidligere syntes at finde bifald hos Porten, senere er afslaaet af ubekjendte Grunde. Hvis den første Efterretning bekræftes saa kunde man vel ansee de venskabelige Forhold mellem Frankrig og England paa den ene, og Porten paa den anden Side, som gjenoprettede. Man skriver ogsaa fra Constantinopel, at Hussein Pascha har erholdt befaling at møde i Storherrens Leir, for at tage Deel i Raadslagningerne om det næste Feldttogs Operationer. I ethvert Tilfælde synes Tyrkerne at ville forblive ved det engang antagne Krigsførelses=System, og uden at bekymre sig og Fyrstendommernes Besættelse af Russerne, ved Fiendens Overgang over Donau at ville indstrænke sig til et defensivt Forhold og Forsvaret af deres Fæstninger og Positioner; derimod, hvis de fjendtlige Colonner overskride Balkan, da at ville proclammere Folkeopstanden i sin hele Omfang og i Adrianopels Sletter at ville sætte Rigets Skjæbne paa Spil i en Hovedslag. Muselmændenes Enthusiasme er endnu bestandigen den samme; de vente med Utaalmodighed paa Tilbagevendelsen af den bedre Aarstid, for at kunne rykke i Marken. Til Trods for den indtraadte strænge Kulde skal der næsten dagligt forefalde Skjærmydsler med afvexlende Held paa den venstre Donaubred mellem Besætningerne i de tyrkiske Fæstninger og det russiske Observationscorps. Fra Bosnien høres kun lidet; Roligheden synes ganske gjenoprettet der.
Viborger Samler, 1829-02-28
Ogsaa i det Jndre af Servien hersker Rolighed og de forskielligste Sindelag holdes i Tømme af Frygten. De seneste Efterretninger fra Bucharest melde, at Russerne igjen have trukket sig tilbage fra TurnosForstæder, hvor de foruroligedes ved levende Udfald fra Citadellet. Derimod ere de endnu i Besiddelse af Brohovedet ved Kale, som de ansee for en vigtig Position. Jfølge Beretninger fra Wien stod Russernes Tilbagetog i Forbindelse med en Diversion, som Tschapan Oglu fra Nicopolis havde foretaget langs med Donau. - En Skrivelse fra Semlin af 2den Febr. melder, at nye russiske Tropper vedblive at rykke ind i det lille Vallachie medens Tyrkerne paa den anden Side med Ivrighed forstærke Donau fæstningerne, saa at man seer interessante Begivenheder imøde. Sandsynligviis ville Russerne gjøre en Diversion i Servien. Hoveddæmningen mod denne Operation er Widdin, som beboes af Jslams meest fanatiske Tilhængere. J Bitolia ere 20000 tyrkiske Udvandrede fra Morca ankomne; disse Menneskers Elendighed er ubeskrivelig.
Viborger Samler, 1829-02-28
Portugal. Da Don Miguel forrettede sin Andagt i Kirken Madona da Rocha, hørte han Messen, hængende paa sine Krykker, da han ikke var istand til at knæle. Kirken var fyldt med Mennesker; ogsaa var der stort Tillob paa Gaderne; men der herskede en dump Stilhed blandt Mængden. Han spiste til Middag i Palladset das Necessidades og kjørte om Aftenen tilbage til Qucluz. Enkedronningens Project, at forandre Ministeriet, er tildeels udført. Grev Riopardo er afløst i Krigsministeriet af Hertugen af Cadaval, der af mierim har overtaget denne Portefruille indtil Greven af St. Lourengo, hidtil Gouverneur i Porto ankommer. Man anseer det for vist, at Finantsintendanten for Dronningens Huus, Accursio das Neves, vil blive udnævnt til Finantsminister. - Den 14de ankom den engelske Kutter Bramble til Plymouth fra Lissabon hvorfra den afseilede den 1ste. Formedelst Vindstille maatte den blive liggende for Anker paa Tajo ligeover for Casteller Belem, og sendte en Chaluppe i Land. Efterat den havde affyret en Kanon for at give Chaluppen er Tegn til at vende tilbage, afsendte Capitainen paa den franske Fregat Thetis sine Baade for at understøtte Bramble, som den troede blev angreben af Portugiserne; men de behøvedes ikke. - Skibene Bolivar og Eden ere den 15de afseilede fra Plymouth med portugisiske Loyalister.
Viborger Samler, 1829-02-28
Blandet. Paven er død den 10de Febr. - Hertugen af Cumberland ankom den 14de Febr. fra Calais til Dover, den 15de havde han en lang Audients hos Kongen i Windsor, og den 16de en lang Conferents med Hertugen af Wellington i dennes Hotel. - Jfølge Privatbreve fra Warschau ventes Keiseren og Keiserinden, af Rusland dertil i Løbet af Foraaret, for at lade sig krone. - Den catholske Forening i Jrland har erklæret sig for opløst, uagtet OConnell i et Brev fraraadede dette, saalænge der ikke var bevilget en uindskrænket Emancipation. - Fyrst Polignac er igjen afreist fra Paris til London. - Understatholderen i Staten Mexico, Montezuma skal have forenet sig med Sta Ana, og leveret Regjeringens Tropper tvende heldige Fægtninger. - J Columbien seer det ligeledes uroligt ud. Oberst Obando, der deeltog i Mordforsøget mod Bolivar, og undkom samme Nat, har plantet Oprorsfanen i Egnen af Popayan, og indtaget denne Stad; ligeledes have Peruanerne begyndt Fjendtlighederne. Bolivar har derfor forladt Hovedstaden og er med en betydelig Styrke i Anmarsch mod Fjenden. I det Øjeblik den fra Døden dømte, men med Landsforviisning benaadede, General Santander vilde i Cartagena gaae ombord til Liverpool, kom der Ordre til at standse hans Afreise, og fængsle ham i Castellet Bocachica.
Viborger Samler, 1829-02-28
Jndenlandske Tidender. Kjøbenhavns Børs-Cours den 24de Febr. Hamborg 2 M. - d vista 208. Species 209. Specier solgtes til 12 Mk. 8 1/2 s. Obligationer (uden Renter) 88 1/2 a 89. Nationalbank-Obligationer (af Laanet den 4de Febr. 1820. 102 a 102 1/2 Rbdlr. rede Sølv eller 107. Rbd. Sedler. pr. 100 Rbdlr. rede Sølv. Discon to 4 pCent.
Viborger Samler, 1829-02-28
Kjøbenhavn den 20de Febr. Hs. Maj. Kongens Livchirurg, Etatsraad Fenger, har i længere Tid været syg af et Tilfælde den ene Fod. For omtrent 30 Aar siden blev Etatsraaden helbredet for dette Tilfælde, som nu med et høist betænkeligt Udseende indfinder sig igjen. Etatsraadens betydelige Praxis er midlertidig overdraget Dhrr. Withusen og Dr. Rahlff.
Viborger Samler, 1829-02-28
Told-Controlleur-Embedet i Langenfelde er ledigt. Man anslaaer det til 3000 Rbd. Sølv.
Viborger Samler, 1829-02-28
Af en i Literaturbladet, Decbr. f. A., meddeelt Artikel erfarer Man med Smerte, at vor tabte, over hele Europa berømte Landsmand, Malthe=Bruns Familie skal leve i temmelig trængende Omstændigheder; saavelsom at den efter hans Død udgivne 7de Tome af hans efter en ny Plan skrevne Precis de la geograplie universelle." paa nogle faa Ark nær, er skreven af en Anden, der ingenlunde var dette Arbeide voxen, og som ved at sætte M. Bruns Navn paa denne Fortsættelse, har skadet dennes literaire Renomme.
Viborger Samler, 1829-02-28
En Mand som døde pludseligt forleden Tirsdag, og som var gift med sin tredie Kone, skulde været skilt fra hende Dagen efter.
Viborger Samler, 1829-02-28
Paa et nyt Qvartalsskrift er begyndt i Kjøbenhavn: "Samlinger for Venner af Naturen og Haugekonsten", af Gartner N. F. Lassen.
Viborger Samler, 1829-02-28
Med Kornvarer - siger Handelstidenden - efter den sidste directe engelske Posts Ankomst er der aldeles intet passeret; der indfinde sig ingen Kjøbere til den sidste Notering, hvorfor Priserne ere at ansee som nominelle.
Viborger Samler, 1829-02-28
(Af Kjøbenhavnsposten.) Ochlenschlægers nye Tragoedie: Carl den Store, er af den kongelige Theater=Direction bleven antagen til Opførselse, og vil blive bragt paa Scenen endnu i indeværende Saison.
Viborger Samler, 1829-02-28
Det vil sikkert glæde enhver Ven af Folkeoplysning og tillige af Hovedstadens udvortes Forskjønnelse, fra paalidelig Kilde at erfare, at den udmærket duelige og smagfulde Hofbygmester, Ridder Kock, har faaet det Hverv at bygge et Tempel for Kjøbenhavns mosaiske Menighed. Efter Forlydende skal denne Bygning nu opføres paa Nørregade, der vistnok fortrinligen egner sig for en saadan Bygning, ei alene, fordi den er en Hovedgade, men især, fordi den, det uagtet forener Rolighed og Luftighed med skjøn Beliggenhed i Nærheden af Domhuset, Frue= og Petri Kirker. Foruden alle disse Fordele, fremfor Byens Midte, hvilke upaatvivleligen ei ere blevne upaaagtede af de mange tænkende og dannede Mænd iblandt vore mosaiske Medborgere, bør tillige bemærkes, at Nørregades Egn, som leed meest ved Bombardementet, ogsaa trænger meest til nye Bygningers Opførelse. I den sidstforløbne Uge, fra den 14de til 21de Februar var Antallet af de Fødte i Hovedstaden 53, men af de Døde 80, saa at disses Tal atter oversteeg de Fødtes med 27. Blandt de Døde vare 10 aldrende Personer, 13 af Brystsyge, 5 af Svindsot, 3 af Apoplexie og 1 ved ulykkelig Hændelse. Af Meslinger vare ingen døde. – J samme Uge ere heri Staden 7 Par blevne ægteviede.
Viborger Samler, 1829-02-28
Onsdagen den 18de dennes døde i den høie Alder af 83 Aar, Viceadmiral Olfert Fischer, Stor fors af Dannebroge og Dannebrogsmand. Som bekjendt, var det denne ædle Hedengangne, der paa Danmark uforglemmelige anden April 1801 førte Overbefalingen over den danske Defensionslinie, og ham tilkom en Hovedandeel i den forøgede Glands af Hæder, dette Søeslag udbredte over Danmarks Flag. Ligesom den ægte danske Søekriger fra ArildsTid har viist at forene Beskedenhed med Heltemod, saaledes udtalte dette nationale Characteertræk sig ogsaa af Olfert Fischers Beretning om hiin Hædersdag, der ved hans Død paa nye levende er gjenkaldt i hver dansk Mands Erindring. "Naar jeg blot historisk melder, lyde blandt Andet hans Ord, hvad D. K. H. Kronprindsen selv har seet, og med Dem saa stor en Deel af Dannemark og Europas Borgere, at denne - jeg tør vel kalde den saa - høist ulige Kamp, varede og vedligeholdtes med en uforlignelig Tapperhed 4 1/2 Time, at den superieure Magts Jld cen Time før Slagets Ende, allerede var saaledes svækket, at adskillige af de engelske Skibe, hvoriblandt Vice-Admiral Nelsons, kun skjød med enkelte Kanoner, at denne Helt, i dette Øieblik, midt i Slagets Hede, sendte en Parlementair, for at foreslaae Vaabenstilstand, naar jeg tillægger, at det er meldt mig, at tvende engelske Linieskibe allerede havde stroget, men ved Opseiling af friske Skibe bleve soutenerede, og heiste igjen - saa er det vel tilladt at sige, tilladt at troe, Dannemarks gamle Søkriger=Ære den Dag lyste i saa utrolig Glands, at jeg takker Himmelen at have havt Europa til Vidne derpaa." - Høit hædret af sin Konges Naade og sine Medborgeres Agtelse har Fischer nu endt sit daadrige Liv Saalænge en Dansk endnu mindes og værner om Danmark, paa Anden=Aprilsdagen saa herligt lysende. gamle Søkriger=Ære, vil hans Eftermæle ikke døe.
Viborger Samler, 1829-02-28
Paa det i disse Dage afholdte Hestemarked i Randers betaltes jevn gode Heste villigt med 9 til 100 Rbd.; de bedre gik til 130 og derover. En betydelig Deel solgtes; saa at Markedet i det Hele taget var, om ei brillant, saa dog upaaklageligt.
Viborger Samler, 1829-02-28
(Jndsendt.) Skive den 25de Febr. Fra Mandag Aften og til i Gaar Aftes er her faldet i heele Egnen en betydelig Mængde Snee, og det i saadan Grad at mani flere Aar ei kan mindes en saadan Mængde. - De sidste faae Dages Tøeveir foraarsagede en Vandflod saa ualmindelig høi og rivende ved Skive Broer, at den overstrømmede og gjorde Hull i Dæmningen østen samme. - Hvis nu et voldsomt Tøebrud, indtræfser, efter den seenere faldne megen Snee, saa ere Broerne samt Dæmningen udsatte for megen Fare, især om der til samme Tid indfalder høi Bagvande. - Forhen har Passagen ved disse Broer ved Høivande, og Jisbrud for den Reisende været forbunden med Livsfare at komme over, især til Skade ved Markedstiden her til Byen, og for de mangfoldige gode Heste der passere til Randers Marked, som forhen med Vanskelighed og Fare har taget over Fjorden. -
Viborger Samler, 1829-02-28
Den nuværende Broeier Kjøbmand Holm har ved betydelige Bekostninger meget raadet Bod herpaa og sat dem i saadan Stand at Passagen ei standses, ligesom han idelig i saadanne Tilfælde ivrig sørger for Hielp for Enhver der skal passere Veien.
Viborger Samler, 1829-02-28
Ledige Embeder. Ordineret Catechet- og første Lærer-Embedet ved Borgerskolen i Nyekjøbing Kjøbstad paa Falster. Løn: 300 Rbdlr. Sølv, samt fri Bolig og 6 Favne Brænde; hvoraf dog 3 Skolestuer tillige forsynes, foruden Høitidsoffer af Menigheden.
Viborger Samler, 1829-02-28
Befordringer og Afgang. under Rentekammeret. Den 8de Novbr. 1828 er Amtmand for Veile Amt. C. G. Rosenørn, udnævnt til Stiftamtmand for Aarhuus Stift og Amtmand for Aarhuus Amt; Stiftamtmand for Jsland og Amtmand for Jslands Sønder-Amt P. F. Hoppe til Amtmand for Veile Amt, Assessor i Lands=Over, samt Hof- og Stadsretten i Kjøbenhavn, Kammerjunker F. Urne til Amtmand for Skanderborg Amt; Amtsforvalter for Aarhuus Amtstuedistrict. Justitsraad J. Valeur, efter Ansøgning i Naade entlediget fra bemeldte Embede fra 1ste Jan. 1829 at regne. Den 2de, er Jnspecteuren for Colonierne og Hvalfangsten i det nordre Grønland, Capitainlieutenant C. P. Holbøll beskikket til Jnspecteur for Colonierne og Hvalfangsten i det søndre Grønland, og Major L. Fasting til Jnspecteur for Colonierne og Hvalfangsteen i det nordre Grønland; Kammer, Forst- og Jagtjunker C. Brun forundt Hofjægermesters Rang og Titel. Den 20de Decbr., Myntmester Freund i Altona og Renteskriver for det 1ste siellandske Renteskriver-Contoir W. T. Lange udnævnte til virkelige Kammerraader. Den 10de Jan. 1829 Fuldmægtig ved Hans Majestæts Chatolkasse samt ved Hendes Majestæt Dronningens Kasse Kammerassessor A. Treschov til 1ste Fuldmægtig og Copiist ved samme Kasser, Kammersecretair C. B. Treschov til 2den Fuldmægtig ved bemeldte Kasser. Den 17de Auditeur ved 2det Livregiment til Fods Kammerjunker og Overauditeur L. A. Krieger, til Amtmand for Jslands Sønder-Am samt indtil videre constitueret til at forestaae Stiftamtmands-Embedet for Jsland. Den 2de, Conducteur J. Hansen til Slotsforvalter ved Christiansborg Slot. Den 7de Febr. er hidtilværende Skovfoged J. H. Waldt i Schöningsted Reineck Amt, udnævnt til Steprider i Arensbock Amt.
Viborger Samler, 1829-02-28
Døde. Kjøbenhavn; Enkefrue-Generallieutenantinde J. Bech f. Astrup; Kornskriver og Grosserer, J. D. Bogel 76 Aar; Grosserer L. Bendix v. Halle 44 Aar; Ane Schøier 20 Aar; Frederikke C. Sebling: Esperance Hert, f. Warburg, 69 Aar, Sophia C. Petersen f. Michelsen, 25 Aar; Maria M. C. Bjørnsen, f. Solerød 27 Aar; Marie Westergaard, 59 Aar; Frederikke, C. L. Schulz 53 Aar; Naalemagermester W. Petersen, 50 Aar; H. C. Wieghorst. - Englerup Mølle Forhenv. Silke= og Klædekræmmer Poul Staun, 6 Aar. - Reglands Eng: Mad. Haastrup 55 Aar. - Odense: Bispinde M. S. Plum f. Munk. - Horsens: A. Kirkegaard, 29 Aar. - Randers: Komd. J. Andersen 31 Aar. - Gluckstadt; Kammerjunker og Ausculiant P. v. Cossel 31 Aar. - Rendsborg: Physicus A. F. Kubnel, Dr. med, 59 Aar. - Altona, Sadelmager J. A. H. Michlatz, 41 Aar. Ved Tallotteriets 1175de Trækning i Altona den 24de Februar udkom følgende Nummere: Paa Fastelavns Søndag prædiker i Domlirken Hr. Stiftsprovst Schjødte. J Søndresogn Hr. Pastor Friis.
Viborger Samler, 1829-02-28
Copulerede i Viborg Søndresogns Kirke den 27de Febr.: Hr. Maskinemester Stoe Guthormsen Berg og Pigen Ane Cathrine Nebel.
Viborger Samler, 1829-02-28
Bekjendtgjørelser. Søndagen den 1ste Marts førstk. opføres paa Viborgs Privattheater.
Viborger Samler, 1829-02-28
Det fjendtlige Regiment, original Commedie i 3 Acter af Kammerraad Just, hvortil Selskabet har havt den Godhed at overlade sit Locale. Billetter a 2 Mk. Tegn Stykket faaes paa Forestillingsdagen Formiddag Kl. 10 til 1 paa Bogtrykkeriet og om Aftenen ved Indgangen, som aabnes Kl. 5. Forestillingen begynder Kl. 6.
Viborger Samler, 1829-02-28
At Hr. Boghandler Doms i Viborg er antagen til undertegnede Compagnies Commissionair 1stedetfor Hr. Kammerraad Just i Viborg, som han forlangt sig entlediget bekjendtgjøres herved til Vedkommendes Efterretning.
Viborger Samler, 1829-02-28
Kjøbenhavn i Directionen for det almindelige BrandAssurance-Compagnie for Vare og Effecter, den 14de Februar 1829. Engelbart. Hammerich. Lassen. Møller.
Viborger Samler, 1829-02-28
En Beboelses=Leilighed i Bradpande, for een eller to smaa Familier, er at faae til Leie, til næste Flyttetid. Man henvender sig til J. C. Tetens.
Viborger Samler, 1829-02-28
Hos undertegnede kan fra nu af erholdes paalideligt og i Fjor heravlet Haugefrøe, af de almindeligste Slags; hvad de finere Sorter og Blomsterfrøe angaaer, da er jeg villig til andetsteds fra at forskrive det naar Man her i Staden eller Omegnen tager Fro hos mig af de andre Sorter, og snart behagentlig indsender Fro sedler. Aaret 1828 var særdeles vanskeligt for Froavlen og, hvo der ikke er ærlig Frøhandler og Gartner, bedrager lettelig Kunderne. Det i Fjor avlede Frøe vil, fordi det modnedes enten i den stærke Hede, eller i Regnveiret siden St. Hansdag, ikke være paalideligt uden eet Aar (uagtet mange Sorter ellers kunne ved og Omgang gjemmes 2 til 6 Aar.) For mit vil jeg indestaae. Naar Omegnens Herre- og Præstegaarde ville tage Frøe hos mig godtgjor jeg Dem og Enhver der tjøber for 1 Rbd., 25 procent eller en fjerdedeel af de almindelige Frøepriser. Gartner Jens Tang boende i Rosenstrædet i Bødtermester Lunds forrige Gaard, har og af mit Frøe at sælge, som han har kjøbt. A. F. Just.
Viborger Samler, 1829-02-28
Hos undertegnede boende i Rosenstrædet i Viborg i Bødkermester Lunds forrige Gaard, kan faaes fra nu af paalideligt, godt og for det meste her i Byen avlet Haugefrøe fra 1828 for meget billige Priser. Viborg 28de Febr. 1829. Jens Tang, Gartner.
Viborger Samler, 1829-02-28
Hauge- og Blomsterfrøe. samt Frugttræer, erholdes i dette Foraar til billige Priser hos Viborg, d. 28de Febr. 1826. Oppenhagen.
Viborger Samler, 1829-02-28
Nogle Læs ublandet Hestegjødske forlanges tilkjøbs og henkjørt til Hospitalstoften; Sælger: ne kunne, efter nærmere Overeenskomst faae god Qvæggjødske derfor eller og Penge. Man behager at henvende sig derom til A. F. Just. Viborg den 23de Febr. 1819.
Viborger Samler, 1829-02-28
Placat. Efter Begjering af Skifteforvalteren i Dødsboet efter Capitain Müller til Møllerup bliver endeel samme Boe tilhørende, af Beboerne i Svostrup og Lemming Sogne udstædte 1ste Prioritets Panteobligationer, ialt til Beløb hos Rbd. 2 Mk. Sølv stillede til Bortsalg ved Auction som afholdes paa denne Jurisdictions Ting, sted Onsdagen den førstkommende 3de April om Formiddagen Kl. 10 iblandt andre paa det Vilkaar, at Kjøbesummerne betales i Juni Termin d. A. forsaavidt at Kjøberne ille ønske at betale det Halve til denne Tid og det andet Halve til 11te December næstefter. Lysgaard og Hids Herreders Contoir paa Dalsgaard, den 23de Februar 1829. H. H. Holm.
Viborger Samler, 1829-03-02
Blandet. Norge. Ved de afholdte Forhører over en undvigt Slave ved Navn Joh. Gustav Steen, som var anholdt af Christiania Politie, opdagedes en overordentlig Mængde grove Forbrydelser, forøvede i næsten alle Stiftets Amter og i 8 forskjellige Kjøbstæder af henved 30 deels civile, deels militaire Personer der henhøre under 8 til 9 forskjellige Jurisdictioner. Jblandt de flere Hæftede er og en Blikkenslagersvend, navnlig Andreas Hansen, der først under en fortrolig Samtale med en af sine Medfanger, og siden inden Retten, bekjendte sig skyldig i det i Sommeren 1825 i Eisvold forøvede Postrøverie og Mord i et Attentat paa at røve Posten i Nærheden af Skien, i det hos Postmester Bentzen i Stien Natten til den 2de Juni 1827 forøvede Jndbruds=Tyverie hvorved et Bancobrev blev bortstiaalet, og i forskjellige andre Forbrydelser. En i Stien bosat Blikkenslagermester, ved Navn August Gabrielsen, og dennes Kone bleve senere belagte med Arrest, som formeentlig deelagtige med Anders Hansen i flere af hans Forbrydelser. Disse Ægtefolk have, efter en længe fortsat Benægtelse, tilstaaet, at have af Anders Hansen modtaget det fra Postmester Bentzen stiaalne Bancobrev, indeholdende 470 Spd. og i Aaret 1827 endeel af de fra Posten i Eis vold røvede Penge, da han ikke tog i Betænkning at betroe dem denne Hemmelighed, siden han hos dem, formedelst deres Medviderie i Tyveriet hos Postmester Bentzen, kunde regne paa Taushed. Tilstaaelsen ledsagedes med Beretning om, at Gabrielsens Kone, der noget sildigere end hendes Mand blev arresteret, har brændt de sidst omforklarede Penge. Senere har Anders Hansen under Forhørerne igjen benægtet at være Postrøver, og opgivet, som Grund for hans foregaaende Bekjendelse inden Retten, at han havde hørt, at Benægtelse i saa Henseende ei skulde frie ham for Straffen. Slaven Herman Halvorsen, som Anders Hansen havde sagt at være deelagtig i Postroveriet, er ogsaa stillet for Forhør, men har paa det bestemteste benægtet samme.
Viborger Samler, 1829-03-02
Jndenlandske Tidender. J Bladet Dagen No. 252 og Statstidenden No. 116 for forrige Aar er den Jndbydelse bragt til offentlig Kundskab, som Undertegnede i Følge Opfordring af nogle agtede Medborgere, havde foranle. diget i den Hensigt at see stiftet et Veldædigheden helliget Minde om Hendes Kongelige Høihed Prindsesse Wilhelmine Mariels Formæling med Han Kongelige Høihed Prinds Frederik Carl Christian til Danmark.
Viborger Samler, 1829-03-02
Om den derefter indkomne Summa have vi under 28de forrige Maaned nedlagt allerunderdanigst Beretning, ledsaget med en speciel Liste over de tegnede Bidrag, og have vi derhos til Hs. Majestæt Kongens Allerhøieste Bestemmelse henstillet, hvorledes Summen kunde for det tilsigtede Diemeed være at anvende, i det vi allerunderdanigst andrage om at den paatænkte Stiftelse maatte bære Navnet Wilhelmine, og at Fundationen for samme maatte gives Datum af 1ste November 1828.
Viborger Samler, 1829-03-02
Hs. Majestæt Kongen har derpaa under 7de denne Maaned, allernaadigst rescriberet os saaledes, som følger: "Af den Jndberetning, som J den 28de f. M. til Os allerunderdanigst have overleveret, have Vi med særdeles allernaadigst Velbehag og Tilfredshed erfaret, hvorledes J, efter dertil skeet Opfordring fra velsindede danske Mænd, have aabnet en Subscriptionsplan til Oprettelsen af et Legat, der skulde være et varigt og gavnstiftende Minde om Vor Høistelskelige kjære Datter, Hendes Kongelige Høihed Prindsesse Wilhelmine Maries Formælling med Hs. Kongelige Høihed Prinds Frederik Carl Christian til Danmark Vor Høistelskelige kjære Svigerson og at det ved velvillige betydelige Bidrag fra flere Os og Vort Kongehuus troehengivne Medborgere til det angivne veldædige Diemed er indsamlet et Capital beløb af 44, 174 Rbd. Sølv, der vil afgive et aarligt Rentebeløb af 1,766 Rbd. Sølv, hvis Anvenvendelse I, overeensstemmende med de Bidragendes Ønske, overlade til Vor allerhøieste Bestemmelse.
Viborger Samler, 1829-03-02
I Kjøbenhavnsposten" læses følgende: Viceadmiral Olfert Fischer. Naturen maatte reise sig, og sige: "Det var en Mand! Shalespear. Hvi droner det saa huult fra Prøvesteen, Ved Staalets Klang, i Kjæmpens Pantsersider, Skal Kisten hugges ud for Heltens Been, Hvis Minde staaer, mens Kongedybet glider, Hvi reiser Stormen sig i stille Nat, Og buldrer vildt henover frosne Vover, Skal Vindens Orgel bruse Kattegat, Og Sund, og Østers, at Olfert sover, Ja - vel Du var de dybe Varsler værd, Som skjulte Magter vied Støvets Gjæve; Thi, sjeldne Helt, Du svang et dobbelt Sværd, Hvis Tunge lærte Vold og Svig at hæve! Krøb Løgnens Lindorm hen til Vældens Fod Og spyed Givet paa Sandheds blanke Glavind; Da traad Du frem, med hiint SkjærtorsdagsMod, Og taled Retfærds Sag trods mægtig Avind. Derfor er Sorgen dobbelt ved Din Grav Al Sandheds Helt er jo en sielden Kriger, Din Hæder toner ei blot Nordens Hav Men hverensandru Røst i Nordens Riger, Blol Tøren. Ohlenschlægers Skrifter, som vil udkomme hos Max i Breslau, siges at ville indbringe Digteren et - for en dansk Skribent - før uhørt Honorar. Med billighed forundrer man sig dog over at den berømte Sanger i en slig Samling vil indlemme Flugten fra Klosteret, medens erkjendte gode Stykker vil komme til at mangle. - Maaskee det er for Musikkens Skyld.